གསུམ་པ།དག་ཡིག་རྣམས་སུ་བཞེད་ཚུལ་མི་འདྲ་བའི་ཡི་གེ་རྣམས་ཅིས་ཀྱང་བཞེད་ཚུལ་གཅིག་ལ་བསྟུན་དགོས་པས།རྒྱལ་ཡོངས་ཀྱི་དཔེ་སྐྲུན་ཁང་སོ་སོའི་ཡུན་རིང་གི་བྱ་བའི་ཁྲོད་ནས་གཅིག་གྱུར་བྱུང་བ་དང་བསྟུན་པ་ཡིན།དཔེར་ན།པར་ཐེངས་དང་པོའི་ནང་དུ་ཐུར་དུ་འདྲིལ་དུ་འཇུག་པ་དང་།ཕྱོགས་གཅིག་ཏུ་སྡོམ་པའམ་སྲེ་བ་གཉིས་ཀར་སྒྲིལ་ཞེས་བྲིས་འདུག་པ་ལ་ད་རེབ་སྔ་མ་ལ་བགྲིལ་དང་།ཕྱི་མ་ལ་སྒྲིལ་ཞེས་བཅོས་པ་དང་།པར་ཐེངས་དང་པོའི་ནང་དུ་རྩེང་ཞེས་པའི་སྐབས་སུ་དོན་ཚན་དང་པོ་ཡར་ལང་བའམ་འགྲེང་དུ་བཅུག་པའི་དོན་དོར་ཏེ་དོན་ཚན་གཉིས་པ་རང་སོར་བཞག་པ་ལྟ་བུའོ།།